b'\n_START_ARTICLE_\nS\xc3\xb8ren Sebber Larsen\n_START_PARAGRAPH_\nS\xc3\xb8ren Sebber Larsen (f\xc3\xb8dt 1966) er en dansk multiinstrumentalist og singer-songwriter. Han spiller guitar, keyboards og trommer. Hans speciale er flerstemmigt kor og fortolkning af bl.a. The Carpenters og The Beach Boys. Af sine egne sange er han mest kendt for hittet "Mexican eyes"._NEWLINE_Ud over r\xc3\xa6kken af egne albums har S\xc3\xb8ren Sebber Larsen bidraget til andre kunstneres produktioner, s\xc3\xa5vel p\xc3\xa5 scene som plade._NEWLINE_I 2004 udgav producenten Leif Barbr\xc3\xa9 Knudsen (Wideseen) albummet The Doc Tele Caster med S\xc3\xb8ren Sebber Larsen som kunstner. Indholdet er betegnet som "v\xc3\xa6g-til-v\xc3\xa6g guitar instrumental chicken pickin\' guitarspil". I 2007 fulgte albummet String Man igen produceret af Leif Barbr\xc3\xa9 under Wideseen pladem\xc3\xa6rket. Dette album indeholder instrumental guitarmusik inden for flere stilarter.'